OpenLLM-France/wikimedia huggingface dataset:
# Vantage

Vantage és una concentració de població designada pel cens dels Estats Units a l'estat de Washington. Segons el cens del 2000 tenia 70 habitants.

## Demografia

Segons el cens del 2000, Vantage tenia 70 habitants, 25 habitatges, i 20 famílies. La densitat de població era de 84,5 habitants per km².
Dels 25 habitatges en un 28% hi vivien nens de menys de 18 anys, en un 68% hi vivien parelles casades, en un 4% dones solteres, i en un 20% no eren unitats familiars. En el 20% dels habitatges hi vivien persones soles el 20% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,25.
Per edats la població es repartia de la següent manera: un 24,3% tenia menys de 18 anys, un 15,7% entre 18 i 24, un 21,4% entre 25 i 44, un 32,9% de 45 a 60 i un 5,7% 65 anys o més.
L'edat mediana era de 36 anys. Per cada 100 dones de 18 o més anys hi havia 103,8 homes.
La renda mediana per habitatge era de 26.250 $ i la renda mediana per família de 43.750 $. Els homes tenien una renda mediana de 26.250 $ mentre que les dones 0 $. La renda per capita de la població era de 17.605 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vantage». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Vantage». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
Viccionari
# Vyšná Pisaná

Vyšná Pisaná és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1573.
# Vyšná Slaná

Vyšná Slaná és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1362.
# Vyšná Šebastová

Vyšná Šebastová és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1272.
# Vestidor

El vestidor o guarda-roba és el lloc destinat a vestir-se. Als domicilis privats sol ésser una cambra, generalment annexa al dormitori, destinada exclusivament a vestir-se o a canviar-se de roba amb intimitat i sense molestar les persones de les estances contigües. És habitual tenir agrupada la roba al vestidor, organitzada per tipologies en armaris, sabaters, calaixeres, etc. També convé tenir-hi un mirall. Pel seu caràcter íntim, generalment el vestidor no té finestres.
En instal·lacions esportives tals com gimnasos, camps d'esports, piscines, banys, etc., el vestidor és el lloc destinat a canviar-se de roba. A les botigues de roba el vestidor acostuma d'anomenar-se emprovador (tot i que també s'empra el castellanisme "provador", impropi, perquè la roba no es "prova", sinó que s'emprova). Als teatres i sales d'espectacles, els intèrprets muden de roba als camerinos.
Malgrat la similitud dels mots, no s'ha de confondre el vestidor amb el vestuari.
# Walkerville (Montana)

Walkerville és una població dels Estats Units a l'estat de Montana. Segons el cens del 2000 tenia 714 habitants.

## Demografia

Segons el cens del 2000, Walkerville tenia 714 habitants, 297 habitatges, i 195 famílies. La densitat de població era de 125,3 habitants per km².
Dels 297 habitatges en un 31,3% hi vivien nens de menys de 18 anys, en un 49,5% hi vivien parelles casades, en un 11,1% dones solteres, i en un 34,3% no eren unitats familiars. En el 30,6% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3.
Per edats la població es repartia de la següent manera: un 25,5% tenia menys de 18 anys, un 8,7% entre 18 i 24, un 27,3% entre 25 i 44, un 25,5% de 45 a 60 i un 13% 65 anys o més.
L'edat mediana era de 37 anys. Per cada 100 dones de 18 o més anys hi havia 102,3 homes.
La renda mediana per habitatge era de 28.009 $ i la renda mediana per família de 29.861 $. Els homes tenien una renda mediana de 27.404 $ mentre que les dones 19.063 $. La renda per capita de la població era de 14.156 $. Aproximadament el 9,9% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Walkerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Walkerville». American Fact Finder. Oficina del Cens dels Estats Units, 12-01-2010.
# Vincenza Viganò Mombelli

Vincenza Viganò Mombelli (o Vincenzina) fou una cantant i ballarina italiana, sobretot coneguda per ser l'autora del llibret que utilitzà Gioachino Rossini per compondre Demetrio e Polibio, la primera òpera que el compositor va escriure el 1806 quan només tenia catorze anys i que es va estrenar el 1812. Fou la segona esposa del tenor Domenico Mombelli. Era la neboda del famós compositor Luigi Boccherini i la germana del coreògraf Salvatore Viganò.
# Volta a Llombardia 1968

La Volta a Llombardia 1968 fou la 62a edició de la clàssica ciclista Volta a Llombardia. La cursa es va disputar el diumenge 12 d'octubre de 1968, sobre un recorregut de 266 km. El vencedor final fou el belga Herman Van Springel (Dr. Mann-Grundig), que s'imposà davant de l'italià Franco Bitossi (Filotex) i el seu compatriota Eddy Merckx (Faema).

## Classificació general

| | Ciclista | Equip | Temps |
| 1 | Herman Van Springel | Mann-Grundig | 6h 58' 58 |
| 2 | Franco Bitossi | Filotex | + 15" |
| 3 | Eddy Merckx | Faema | m.t. |
| 4 | Jan Janssen | Pelforth-Sauvage-Lejeune | + 53" |
| 5 | Martin Van Den Bossche | Faema | + 1'15" |
| 6 | Gianni Motta | Molteni | + 1'50" |
| 7 | Felice Gimondi | Salvarani | m.t. |
| 8 | Michele Dancelli | Pepsi Cola | m.t. |
| 9 | Jo de Roo | Willem II-Gazelle | m.t. |
| 10 | Adriano Durante | Max Meyer | m.t. |

## Referències

* «Cyclisme - Tour de Lombardie - 1968». les-sports.info. [Consulta: 13 juny 2017].
* «Giro di Lombardia 1968». cyclebase.nl. [Consulta: 13 juny 2017].
* «62a edizione Giro di Lombardia (1969)». museociclismo.it. [Consulta: 13 juny 2017].

## Enllaços externs

* Web oficial de la cursa (italià)
# Volta a Llombardia 1965

La Volta a Llombardia 1965 fou la 59a edició de la clàssica ciclista Volta a Llombardia. La cursa es va disputar el diumenge 16 d'octubre de 1965, sobre un recorregut de 266 km. El vencedor final fou el britànic Tom Simpson (Peugeot-Michelin-BP), que s'imposà davant el neerlandès Gerben Karstens (Televizier) i el francès Jean Stablinski (Ford France-Gitane-Dunlop).

## Classificació general

| | Ciclista | Equip | Temps |
| 1 | Tom Simpson | Peugeot-Esso-Michelin | 6h47'00 |
| 2 | Gerben Karstens | Televizier | + 3'11" |
| 3 | Jean Stablinski | Ford France | m.t. |
| 4 | Franco Bitossi | Filotex | m.t. |
| 5 | Gianni Motta | Molteni | m.t. |
| 6 | Raymond Poulidor | Mercier-BP-Hutchinson | m.t. |
| 7 | Michele Dancelli | Molteni | + 3'33" |
| 8 | Jacques Anquetil | Ford France-Gitane-Dunlop | m.t. |
| 9 | Marcello Mugnaini | Maino | m.t. |
| 10 | Willy Monty | Pelforth-Sauvage | m.t. |

## Referències

* «Cyclisme - Tour de Lombardie - 1965». les-sports.info. [Consulta: 30 juny 2017].
* «Giro di Lombardia 1965». cyclebase.nl. [Consulta: 30 juny 2017].
* «59a edizione Giro di Lombardia (1965)». museociclismo.it. [Consulta: 30 juny 2017].

## Enllaços externs

* Web oficial de la cursa (italià)
# Vuhledar

Vuhledar (en ucraïnès Вугледар) és una ciutat de l'óblast de Donetsk, a Ucraïna. El 2021 tenia 14.432 habitants.

## Referències

* ↑ «Ukrcensus.gov.ua». ukrcensus.gov.ua.
# Wang Fu

Wang Fu és el nom dels següents personatges:
* Wang Fu (filòsof) (王符), filòsof de la Dinastia Han
* Wang Fu (eunuc) (王符), eunuc de la cort Han
* Wang Fu (Tres Regnes) (王甫), oficial administratiu de Shu Han durant el període dels Tres Regnes
* Wang Fu (pintor) (王紱), pintor de la Dinastia Ming
# Ware Shoals

Ware Shoals és una població dels Estats Units a l'estat de Carolina del Sud. Segons el cens del 2000 tenia 2.363 habitants.

## Demografia

Segons el cens del 2000, Ware Shoals tenia 2.363 habitants, 978 habitatges i 638 famílies. La densitat de població era de 235,8 habitants/km².
Dels 978 habitatges en un 30,4% hi vivien nens de menys de 18 anys, en un 45,4% hi vivien parelles casades, en un 16,3% dones solteres, i en un 34,7% no eren unitats familiars. En el 31,6% dels habitatges hi vivien persones soles el 16,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,6% tenia menys de 18 anys, un 6,4% entre 18 i 24, un 25,8% entre 25 i 44, un 21,6% de 45 a 60 i un 19,6% 65 anys o més.
L'edat mediana era de 39 anys. Per cada 100 dones de 18 o més anys hi havia 80,4 homes.
La renda mediana per habitatge era de 29.531 $ i la renda mediana per família de 36.800 $. Els homes tenien una renda mediana de 31.335 $ mentre que les dones 21.058 $. La renda per capita de la població era de 14.813 $. Entorn del 12,8% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ware Shoals». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Ware Shoals». American Fact Finder. Oficina del Cens dels Estats Units, 12-01-2010.
# Vérkhneie Djemete

Vérkhneie Djemete - Верхнее Джемете (rus) és un possiólok del krai de Krasnodar, a Rússia. Es troba a la vora esquerra del riu Gostagaika. És a 7 km al nord d'Anapa i a 128 km a l'oest de Krasnodar.
Pertany al poble de Tsibanobalka.
# Vérkhneie Sviiàjskoie

Vérkhneie Sviiàjskoie (en rus: Верхнее Свияжское) és un poble de l'óblast d'Uliànovsk, a Rússia, que el 2010 tenia 13 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Wadhwan (ciutat)

Wadhwan és una ciutat i municipalitat del districte de Surendranagar al Gujarat. Està situada prop del riu Bhogavo. Consta al cens del 2001 amb una població de 61.739 habitants. El 1901 la població era de 16.223 habitants. L'edifici principal és el palau dels thakurs de Wadhwan. Altres edificis a destacar són la torre del rellotge i els mercats.
és una ciutat molt antiga i el seu nom primitiu fou Wardhmanpuri. Fou capital del principat de Wadhwan que va estar regit per una nissaga de rajputs jhales, els quals també van regir els principats veïns de Limbdi, Lakhtar, Sayla, Chuda, i Wankaner. Va adquirir importància per ser el punt d'unió entre les branques ferroviàries de Bombai, Baroda i Índia central amb la línia de Bhavnagar-Gondal. L'estació civil amb la residència de l'agent polític i de l'administració del prant de Jhalawar, estava a uns 5 km a l'oest i la ciutat mateix estava governada pels thakurs.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Whiskey de panís

El whisky de panís (Corn whiskey) és una beguda alcohòlica dels Estats Units feta d'una massa amb com a mínim un 80% de dacsa o blat de moro. Típicament té un mínim de 40% d'alcohol. No s'acostuma a envellir però si es fa és amb bótes de roure.

## Requeriments legals

El whisky de blat de moro es fa a partir d'un puré d'almenys un 80% de blat de moro i es destil·la fins a obtenir una força màxima d'un 80% d'alcohol en volum).
A diferència d'altres whisky americans, el whisky de blat de moro no està obligat a envellir-se en fusta. Si es manté envellit, ha d'estar en bótes de roure no usades o usades prèviament i ha d'estar barrejat a menys del 62,5% abv. En canvi, un whisky destil·lat d'un puré format per almenys un 80% de blat de moro en un barril de roure nou carbonitzat es consideraria bourbon. L'envelliment sol ser breu (sis mesos o menys), període durant el qual el whisky absorbeix el color i el sabor del barril mentre es redueixen els sabors i els alcohols del fusel. També es produeix una variant anomenada whisky de blat de moro directe, en què el whisky s'emmagatzema en contenidors de roure nou usats o no cremats durant dos anys o més. Els whiskies produïts d'aquesta manera i envellits durant almenys quatre anys es poden designar embotellats en fiança si compleixen requisits addicionals.

## Disponibilitat

Molts destil·ladors de whisky americans inclouen whiskys de blat de moro sense envellir a les seves línies de productes juntament amb els borbons i altres estils. Alguns grans productors de whisky fabriquen whiskies de blat de moro sense envellir, però la majoria de whiskies de blat de moro són elaborats per destil·ladors més petits situats per tot el país.

## Referències

* ↑ Smiley, Ian. Making Pure Corn Whiskey: A Professional Guide for Amateur and Micro Distillers, 2003. ISBN 9780968629215.
* 1 2 3 «Class and Type Designation». Alcohol and Tobacco Tax and Trade Bureau. Arxivat de l'original el 5 març 2013.
* ↑ «27 CFR 5.22 - The standards of identity.» (en anglès). LII / Legal Information Institute. [Consulta: 7 octubre 2018].
* ↑ «Glossary of Bourbon & Whiskey Terms». Kentucky Distillers Association. [Consulta: 2 agost 2020].
* ↑ Institute, Tastings.com | Beverage Testing. «Corn Whiskey Reviews, Ratings and Facts - Best Corn Whiskey | Tastings». www.tastings.com. [Consulta: 7 octubre 2018].
* ↑ «Corn Whiskey». The Whisky Exchange. [Consulta: 7 octubre 2018].
# Wilfrid Pelletier

Wilfrid Pelletier (Montreal, 20 de juny de 1896 - Wayne, 9 d'abril de 1982) fou pianista i després director d'orquestra de Quebec.
Va ser director del repertori francès a la prestigiosa Metropolitan Opera de Nova York abans de convertir-se, el 1934, en el primer director artístic de la recentment creada Orquestra Simfònica de Montreal. Crea la "Symphonic Matinees" per a Joves i Concerts d'Estiu a l'aire lliure, dues tradicions que encara existeixen avui. També és el quart director musical de la Simfonia d'Orquestra de Québec, on va romandre al càrrec des del 1951 fins al 1966.
Pelletier acredita també la fundació del Conservatori de Música i Arts Dramàtiques de Montreal el 1943. També assumirà la direcció de la jove institució al costat de la seva carrera a Nova York.
El 1963, va ajudar a inaugurar la Place des Arts a Montréal, dirigint l'Orquestra Simfònica de Montréal en el qual es deia temporalment "Grande Salle". El 1966, aquesta mateixa sala es va canviar el nom de Salle Wilfrid-Pelletier, en el seu honor. Encara avui és la sala de concerts multi-se-us més gran del Canadà amb 2996 seients. A més, hi ha una escola primària situada a Anjou que, en el seu honor, és nomenada "Wilfrid-Pelletier".
Els fons Wilfrid Pelletier es conserven al centre d'arxius de Montreal de la Biblioteca i Arxius nacionals de Québec.

## Referències

* ↑ Denise Ménard, Marc Samson «Wilfrid Pelletier». The Canadian Encyclopedia [Consulta: 15 novembre 2018].
# Wilfried David

Wilfried David (Bruges, 22 d'abril de 1946 - Wingene, 15 de juny de 2015) va ser un ciclista belga que fou professional entre 1968 i 1976.
En el seu palmarès destaca la Volta a Bèlgica de 1968, el Tour de Romandia de 1973 i una etapa al Tour de França de 1973 i a la Volta a Espanya de 1971, edició que finalitzà en segona posició, rere el seu compatriota Ferdinand Bracke.
Una vegada retirat, junt a la seva esposa, va dirigir un cafè-restaurant a Ruddervoorde, fins que un incendi el va destruir el desembre de 2011. El 15 de juny de 2015 el matrimoni va morir en un accident de trànsit.

## Palmarès

* 1966
** Vencedor d'una etapa a la Volta a la província de Namur
* 1967
** 1r a la Volta a Bèlgica amateur
* 1968
** 1r de la Volta a Bèlgica
** Vencedor d'una etapa de la París-Niça
* 1969
** 1r a Oostduinkerke
** 1r a Vichte
* 1970
** 1r a l'Omloop Mandel-Leie-Schelde
* 1971
** Vencedor d'una etapa de la Volta a Espanya
* 1972
** Vencedor d'una etapa de la Volta a Suïssa
* 1973
** 1r del Tour de Romandia i vencedor d'una etapa
** 1r a la Brussel·les-Ingooigem
** Vencedor d'una etapa al Tour de França
** Vencedor d'una etapa del Critèrium del Dauphiné Libéré
* 1976
** Vencedor d'una etapa del Tour del Mediterrani

### Resultats al Tour de França

* 1968. Abandona (12a etapa)
* 1969. 27è de la classificació general
* 1971. Abandona (14a etapa)
* 1972. 41è de la classificació general
* 1973. 74è de la classificació general. Vencedor d'una etapa
* 1974. Abandona (11a etapa)
* 1975. Abandona (11a etapa)

### Resultats a la Volta a Espanya

* 1971. 2n de la classificació general. Vencedor d'una etapa

## Referències

* 1 2 Belga. «L'ancien champion cycliste Wilfried David et son épouse décèdent dans un accident» (en francès). [Consulta: 9 novembre 2022].
* ↑ «DAVID Wilfried». [Consulta: 9 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Wilfried DAVID» (en italià). [Consulta: 9 novembre 2022].
* ↑ Brand in café in Ruddervoorde niet aangestoken
* ↑ (neerlandès) Collega-wielrenners nemen afscheid van Wilfried David en echtgenote Sonja

## Enllaços externs

* Palmarès de Wilfried David
# Wilfrid Laurier

Sir Wilfrid Laurier, nascut Henri-Charles-Wilfrid Laurier (Saint-Lin, 20 de novembre de 1841 – Ottawa, 17 de febrer de 1919) fou el setè primer ministre del Canadà, des de l'11 de juliol de 1896 fins al 6 d'octubre de 1911, i el primer francòfon a ocupar el càrrec. També va ser diputat al Parlament des del 1874 fins al 1919. És considerat un dels estadistes més importants del seu país, especialment per les seves polítiques de reconciliació i compromís entre anglòfons i francòfons del Canadà, i d'expansió de la Confederació. Laurier tenia una idea del Canadà com una terra de llibertat individual i federalisme territorial, i fins i tot preconitzava la cooperació entre les dues comunitats en la construcció del país. I era partidari de romandre dins de l'Imperi Britànic, sempre que es respectés la personalitat d'un Canadà plenament lliure.
El bitllet de cinc dòlars porta el seu retrat.

## Referències

* ↑ «Years of service in Parliament». Parliament of Canada. Arxivat de l'original el 17 de maig 2020. [Consulta: 16 maig 2010].(anglès)
* ↑ ; Azzi, Steven «Canada's Best Prime Ministers». Maclean's, 10-06-2011 [Consulta: 11 juny 2011]. Arxivat 2 de desembre 2013 a Wayback Machine. «Còpia arxivada». Arxivat de l'original el 2013-12-02. [Consulta: 22 abril 2012].(anglès)
# WinRAR

WinRAR és un programari de compressió de fitxers.

## Formats que pot descomprimir

ZIP, RAR, CAB, ARJ, LZH, TAR, GZ, TAR.GZ, BZ2, TAR.BZ2, ACE, UUE, JAR, ISO, 7Z, Z.

## Informació extra

L'última versió que ha sortir al mercat és la 6.01 i es pot descarregar gratuïtament en català, anglès, castellà i gallec. Tot i que la descàrrega és gratuïta el programa s'executa en una versió d'avaluació, la qual no presenta cap restricció alhora d'usar al programa, tampoc expira. WinRAR pot ser comprat i d'aquesta manera s'accedeix a la versió completa del programa on l'única diferència respecte a la versió de prova és que no apareix un missatge el qual explica que es tracta d'una versió de prova i que s'ha de comprar el programari.

## Compatible amb els següents Sistemes Operatius(OS) Windows

Win98/98SE/Me/2000/NT/XP/Vista/7/8/8.1/10

## Enllaços externs

* WinRAR en català: http://winrar-catalan.softonic.com/
# FC Bohemians Praha 1905

El FC Bohemians Praha és un club de futbol txec de la ciutat de Praga.

## Història

Evolució del nom:
* 1895 S.K.Kotva
* 1905 AFK Vršovice
* 1927 AFK Bohemians
* 1940 AFK Bohemia
* 1945 AFK Bohemians
* 1948 Železničáři Praha
* 1952 Spartak Praha Stalingrad
* 1961 ČKD Praha
* 1961 Bohemians ČKD Praha
* 1993 FC Bohemians Praha
* 2005 FC Bohemians Praha 1905

## Palmarès

* Lliga txecoslovaca de futbol: 1983
* Copa txeca de futbol: 1982

## Vegeu també

* Eden Arena

## Enllaços externs

* FC Bohemians Praha 1905 - Lloc web oficial
# Doshu

Doshu (道主/どうしゅ/ Doshu) és una paraula composta japonesa que traduïda literalment significa Líder del camí. És el títol honorífic i hereditari per denotar el president del Aikikai, l'organització internacional de Aikidō. És similar al títol generalitzadament estès Sōke utilitzat en altres arts marcials que s'adhereixen al sistema tradicional iemoto .
Mentre que el terme potencialment podria ser usat també per altres disciplines, al Japó el seu significat més comú és específic de la fundació Aikikai.
També dins de l'Aikikai al successor en el lideratge se l'anomena "Waka (若, jove o en formació) Sensei".

## Aikido

* Primer Doshu: El Fundador (開祖/ Kaiso) Morihei Ueshiba (植芝盛平) qui va originar l'Aikido, que va viure entre 1883-1969. Encara que, si és el cas, s'ho fa generalment com Ō-sensei (大先生Gran Mestre).
* Segon Doshu (二代道主): Kisshomaru Ueshiba, va assumir com a líder a partir del 1969 (en morir el seu pare), va viure entre 1921-1999.
* Tercer Doshu (三代道主): Moriteru Ueshiba, és l'actual Doshu, qui va assumir el títol el 1999. Nascut el 1951, és el net del fundador.
* Waka Sensei: Mitsuteru Ueshiba, nascut el 1980. S'espera que Mitsuteru succeeixi al seu pare com a pròxim Doshu.

## Geografia

En menor mesura, també es pot anomenar Doshu (nihongo: |土州) a l'ex-província japonesa de Tosa (nihongo:土佐国/ Tosa no kuni), l'àrea actualment és la prefectura de Kōchi a la regió de Shikoku (四国地方/ Shikoku Chiho).

## Vegeu també

* Bushido o camí del guerrer
* Koryu budo o arts marcials tradicionals antigues del Japó, com el kenjutsu (sabre), i el Jujutsu (lluita), entre d'altres.
* Gendai budo o arts marcials tradicionals modernes del Japó.

## Referències

* ↑ 合気会 Japanese Wikipedia - Aikido (via Google Translate)
* ↑ Interview with Masaki Tani aikidojournal.com
* ↑ Nussbaum, Louis-Frédéric. (2005). "Tosa" in Japan Encyclopedia, p. 988, p. 988, a Google Books; n.b., Louis-Frédéric is pseudonym of Louis-Frédéric Nussbaum, see Deutsche Nationalbibliothek Authority File.
# Transcendència (desambiguació)

«Transcendència» té aquests significats:
Matemàtiques:
* Nombre transcendent: Un nombre real que no és arrel de cap polinomi amb coeficients racionals.
* Element transcendent: Si L/K és una extensió de cossos, els elements de L no algebraics sobre K són transcendents sobre K.
Filosofia:
* Idealisme transcendental: Una doctrina filosòfica d'Immanuel Kant.
* Subjecte transcendental: L'ésser dotat de la capacitat de conèixer, segons Kant.
Espiritualitat:
* Transcendència: La idea de superació de l'univers creat, ja sigui en la seva accepció religiosa com filosòfica.
* Meditació transcendental: Una tècnica de meditació vèdica introduïda per Maharishi Mahesh Yogi.
Cinema: